Claire Brétecher
Store norske leksikon,Språk og litteratur,Litteraturtyper,Tegneserier
Claire Brétecher var en fransk tegneserieskaper, som laget ordrike, sterkt karikerte serier hvor hun gjorde narr av frasemakeri og hul intellektualitet.
Bakgrunn Brétecher startet karrieren innenfor tradisjonelle franske forlag, med å lage føljetonger i populære blader som Tintin, Spirou og Pilote. Hennes Cellulite (1969), om en særegen og smågretten prinsesse, ble blant annet svær populær. I 1972 startet hun bladet L'Écho des savanes med kollegaene Mandryka og Gotlib, fordi de var frustrert av begrensningene i bransjen. Her fikk de lage serier for et voksent publikum. Hovedverk Brétecher er mest kjent for Les Frustrés (1975–1980, norsk oversettelse De frustrerte). Serien om tenåringsjenta Agrippine (1981–2009) kritiserer det parisiske borgerskapet. Hennes serier kan leses som et oppgjør med «68-generasjonens» radikale, akademiske holdning til tilværelsen, men hun vant ikke desto mindre stor popularitet nettopp innenfor denne lesergruppen.Hun skrev også teater, illustrerte avisartikler og malte, og ble i 1975 den første kvinnen som mottok pris for beste manusforfatter ved tegneseriefestivalen i Angoulême, der hun også ble den første mottaker av festivalens hederspris i 1982. Les mer i Store norske leksikon tegneserier